Sjekkliste for allehelgen

* Book et planleggingsmøte og hiv fram ideer. Inviter og inkluder alle som kan bidra.
* Bestill lyskartonger og kjøp lys allerede i dag. Se tips til smittevern fra Borg diakonforbund lenger ned.
* Er det lurt å samarbeide med andre aktører? Et tips fra Bjørgvin, er at man finner **en lokal samarbeidspartner**, for eksempel Kirkens SOS eller Kirkens bymisjon. Lag sorguke med temamøter etc.
* Hvordan kan kirken være til stede for sørgende med feks **diakon, frivillige og prest på gravlunden** lørdag og søndag allehelgen? Dette vet vi mange menigheter allerede gjør og har gode erfaringer med.
* Hvordan får man til å ha åpen kirke så mye som mulig? Bruk frivillige, ansatte, lag og foreninger?
* Mange er på kirkegården allehelgen, men de fleste kommer ikke inn i kirka/kapellet. Hvordan kan det bli naturlig å gå inn i den åpne kirken? Kan kaffelukt hjelpe folk over dørterskelen?
* Husk å bruke menighetsblad, der dette ikke er for sent. På  <https://kirken.no/sorg>finner du nå en temaside om førstehjelp ved sorg som og en artikkel om allehelgen. Disse kan man kopiere eller gjenpublisere til lokale nettsider.
* Kontakt lokale medier på forhånd om hva dere tenker å gjøre. Bruk muligheten til å snakke om hvordan kirken kan være en støtte i sorgen.
* Hvordan kan dere vise forberedelsene på kirkegården og til lystenning/åpne kirker (bak scenen på sosiale medier?
* Hvordan gjør dere allehelgen tilgjengelig for dem som ikke tør å gå ut av frykt for Corona? (livesending lystenning eller andakt?)
* Hvordan vil dere bruke materiell og innhold digitalt fra Kirkerådet? Bønnesiden, chat og live bonnesending søndag?
* Er det behov for å gå ut med praktisk informasjon om å kjøpe lys, parkeringsplasser, åpningstider etc?
* Vis omsorg.

**Kirkegården**

* Hvordan kan dere hjelpe risikogrupper til å besøke graven?
* Trenger folk hjelp til å finne gravstedet?
* Kan menigheten hjelpe med å tenne lys for dem som ikke kommer seg ut?
* Finnes det hageredskaper til barna som er med på kirkegården?
* Selger dere gravlys?
* Selger dere kranser?
* Bør frivillige og ansatte være synlige med refleksvester og tilgjengelige for å hjelpe?
* Film eller ta bilder fra kirkegården og del i sosiale medier og på nettsiden. Alle har ikke mulighet til å komme, men vil allikevel se alle lysene.

**Trygg og Sikker Allehelgen**

1. Tenk igjennom; Hva må dere gjøre for å skape et trygt besøk på kirkegården?
2. Last ned plakat om smittevern til åpen kirke på ressursbanken.
3. Smittevernrutiner når man står på stand foreslått av Borg diakonforbund
* *Overordnet er at man må vurdere lokale forhold.*
* Vurder mulighetene til å stå på stand og samtidig ivareta smittevernreglene, og vær forberedt på avslag fra kjøpesenter. Følg senterets instruksjoner og generelle nasjonale, regionale og lokale smittevernregler.

 Videre:

* Vurdere om man heller skal stå utendørs
* Er man i risikogruppe skal man ikke stå på stand
* Kanskje unngå perioder med særlig mange mennesker på kjøpesentrene, eks. lørdag formiddag. Ha gjennomtenkt at man kan risikere oppsamling av mange foran standen.
* Ha håndsprit og annet smittevernutstyr tilgjengelig.
* Sprite egne hender og materiell med jevne mellomrom.